*№1 қосымша*

**Қазақстан Республикасының төтенше жағдай кезінде**

 **«Жасөспірімдердің** **денсаулығы мен өмірлік дағдыларын қалыптастыру және суицидтің алдын-алу» бағдарламасын қашықтықта, онлайн режимінде** **ұйымдастыру** **бойынша іс-шаралар ұсынысы**

***Педагог-психологтарға:***

 **Аталған бағдарлама аясында анықталған психологиялық сүйемелдеу тобының жасөспірімдерімен (бұдан әрі - ПСТ) қашықтықта, онлайн режимінде жеке жұмыс жүргізу:**

- апта сайын, қажет болған жағдайда ПСТ оқушыларымен онлайн-сұхбат өткізу, WhatsApp, VK арқылы немесе қоңырау шалу (қоңыраулар кестесін жасау, бақылау журналдарында тіркеу);

- «Bilim Foundation» ҚҚ аймақтық координаторларымен хабарласып әдістемелік қолдау алу, қашықтықта, онлайн режимінде жасөспірімдерге жеке кеңес пен олардың ата-аналарына онлайн-кеңес беруін ұйымдастыру, қажет болған жағдайда;

**Білім беру ұйымдарының барлық кәмелетке толмаған жасөспірімдерінің психологиялық жай-күйін бақылау үшін келесі шараларды жүргізу:**

- кәмелетке толмаған жасөспірімдерініңжалпы жағдайы туралы ақпарат алу үшін сынып жетекшілеріне және кураторларына хабарласу;

- сынып жетекшісі/куратор топтың мазасыздық жағдайы бойынша немесе кәмелетке толмағанның басқа белгілері бойынша ақпараттандырған кезде онлайн-кеңес өткізу қажет;

 - «Bilim Foundation» ҚҚ жіберген ақпараттық инфографикалар мен бейнероликтерді WhatsApp қосымшалары (ата-аналар, мұғалімдер және оқушылар чаттарына), Instagram, Facebook, VK және т.б. желілер арқылы тарату.

***Сынып жетекшілеріне/ Топ кураторларына:***

- сынып жетекшісі/топ кураторларына кәмелетке толмаған жасөспірімдермен тәрбие сағаттарын онлайн режимінде өткізу кезінде, өзіне тән емес мінез-құлық белгілерін (мазасызданған, белсенді емес және т.б.) байқаған жағдайда, білім беру ұйымдарының психолог маманын және әкімшілігін хабардар ету қажет;

- білім алушы мен оның ата-анасы 2 күн байланысқа шықпаған жағдайда білім беру ұйымдарының әкімшілігін хабардар ету;

- «Bilim Foundation» ҚҚ жіберген ақпараттық инфографикалар мен бейнероликтерді WhatsApp қосымшалары (ата-аналар, мұғалімдер және оқушылар чаттарына), Instagram, Facebook, VK және т.б. желілер арқылы тарату.

**«Bilim Foundation» ҚҚ** **мамандарына:**

 - жасөспірімдермен және олардың ата-аналарымен жұмысын үйлестіру бойынша білім беру психологтарына әдістемелік көмек көрсету;

- жасөспірімдермен және олардың ата-аналарымен онлайн-консультациялар өткізу, қажет болған жағдайда ;

- «Bilim Foundation» ҚҚ жіберген ақпараттық инфографикалар мен бейнероликтерді WhatsApp қосымшалары (ата-аналық, педагогикалық және оқушылар чаттарына), Instagram, Facebook, VK және т.б. желілер арқылы тарату үшін мектеп және колледждерге жіберу;

- жасөспірімдер мен олардың ата-аналарына медициналық мамандармен (жалпы тәжірибелік дәрігерлер мен психиатрлар) онлайн режимінде кеңес беруін ұйымдастыру, қажет болған жағдайда.